Jens Christian Lund (S), 2006-02-01:
Jeg er helt enig med ministeren i, at det er genialt med den plusenergi og alt det nybyggeri.
Jeg er glad for at se, at Venstre er så rigt repræsenteret her, for jeg synes også, det er vigtigt, at de kommer ind i den her debat, og jeg tror, vi kan være enige om alle sammen i dette Folketing, at det er væsentligt, at vi udnytter den kæmpestore mulighed, vi har for at spare på energi ved også at gå ind i den eksisterende boligmasse.
Vi er fuldstændig enige.
Vi går meget ind for forbedret energimærkning, og vi går også ind for eftersyn af kedel- og varmeanlæg, alle de ting, som hr. Lund nævner.
Vi er altså startet med at sige, at nu er det i nybyggeri, vi laver disse stramninger.
Nu er jeg jo ikke verdens klogeste mand, men jeg hørte ministeren sige, at han var enig med mig, og jeg er selvfølgelig meget glad over, at ministeren har tilkendegivet, at vi vil gøre noget mere ved den eksisterende byggemasse.
Jeg forlanger ikke, at det sker hverken i dag eller i morgen, men meget hurtigt, for det er nok en af de billigste måder, vi kan spare energi på.
Man skulle næsten tro, at det var mig, der var konservativ, for jeg mener egentlig, at vores industri ville kunne udvikle sig helt eventyrligt og få eksportområder; vi kan vende tilbage til Kina, hvor jeg tror at både ministeren og jeg konstaterede at de havde brug for både energimærkning og energibesparelser i deres boliger.
Det tror jeg egentlig det meste af verden har.
Hvis dansk industri kom først, ville vi have et eksporteventyr.
Jeg nævnte i det sidste spørgsmål tallene for, hvor store de er, og hvor imponerende de er.
Og jeg gentager altså, at med den politiske aftale, som er sat i gang, har vi taget en række initiativer til fremme af varmebesparelser, bl.a. stramning af energibesparelser i bygningsreglementerne, som i øvrigt lige er trådt i kraft for præcis 1 måned siden i dag, og disse nye initiativer vil få meget stor betydning.
Jeg var på en energicamp her for 14 dage siden eller 3 uger siden, jeg husker det ikke helt præcist, oppe i Nordsjælland et sted, hvor man faktisk opererede med et plusenergihus.
Man kan simpelt hen få plusenergi ud af huse.
Jeg har konstateret, at det er blevet lagt på nettet, så man kan følge med i det, og jeg konstaterer også, at de vil indkalde til en ny konference her i løbet af foråret for at bygge videre på denne strålende idé.
Jeg vil starte med at sige til ministeren, at jeg godt ved, at vi har været med i loven om energimærkning, og derfor kan det selvfølgelig virke mærkeligt, at jeg nu stiller et spørgsmål til ministeren, når vi nu har været med.
Men jeg vil gerne sige, at jeg synes, at det lovforslag, vi fremsatte, var genialt med hensyn til nybyggeri; jeg tror, det vil virke, og at industrien og alle mulige andre plus energiområdet vil have det godt med det.
Jeg er betænkelig ved, om vi opnår noget ved salg og renovering.
Men alle – sådan som jeg læser det, er det EU, Rockwool, CO-industri, Dansk Industri, forskere på universiteter osv. – finder, at vi virkelig har mulighed for at spare på energien, hvis vi gør en større indsats i den eksisterende boligmasse.
Jeg kan bekræfte, at frem til 2015 vil det være muligt at halvere energiforbruget i bygninger.
Det er jo fantastisk at kunne det.
I regeringens handlingsplan for fornyet energispareindsats er det privatøkonomiske besparelsespotentiale således opgjort til 47 pct.
Det er jo et aldeles imponerende tal.
Det betyder selvfølgelig, at besparelserne gennemføres, og at de gennemføres over længere sigt.
Vi har sammen lavet en energisparehandlingsplan med 1,7 pct. i besparelse pr. år.
Jeg kan huske, at da vi havde vedtaget det, var jeg til rådsmøde i EU, og kommissæren var ved at falde om, da han hørte det, for han var stolt over sit forslag med, at man skulle spare 1 pct. om året.
Så jeg kunne tage ordet, da flere andre lande havde sagt, at 1 pct. var urealistisk, og sige, at i Danmark var vi altså enige, 90-95 pct. af Folketinget, om 1,7 pct.
Så også dér synes jeg man må sige at vi er ganske godt fremme, og jeg er meget tilfreds med, at vi på dette område stadig væk kan følge op på min forgængers måde at gøre det på og få gode, brede forlig på energiområdet.